ຈີນປະຕິເສດວ່າ ບໍ່ມີສ່ວນ​ຮັບຜິດຊອບ ​ນໍາການ​​ໂຈມ​ຕີ​ທາງ Cyber ​ໃນ​ທົ່ວ​ໂລກ
ໜັງສື​ພິມປະຊາຊົນລາຍວັນກ່າວ​​ວ່າ ມັນ​​ເປັນ​ການ​ກະທໍາ​ທີ່ "ບໍ່​ມີ​ຄວາມ​ຮັບຜິດຊອບ​ເລີຍ" ທີ່​​ເອົາຈີນ​ໄປ​ພົວພັນ​ໃສ່ ກັບເລື້ອງດັ່ງກ່າວ.
ໜັງສືພິມຂອງພັກຄອມມິວນີສຈີນໄດ້ປະຕິເສດຕໍ່ຄວາມເຫັນທີ່ວ່າ ປະເທດຈີນ ອາດ ໄດ້ມີສ່ວນຮັບຜິດຊອບນໍາການໂຈມຕີທາງ Cyber ໃນທົ່ວໂລກ ຫລື ລັກລອບເອົາຂໍ້ມູນ ໃນຄອມພິວເຕີ ຂອງຫຼາຍກວ່າ 70 ໜ່ວຍງານລັດຖະບານ, ກຸ່ມອົງການອາສາສະໝັກ ທີ່ບໍ່ຫາຜົນກໍາໄລ ແລະບໍລິສັດເອກກະຊົນຕ່າງໆໃນຊ່ວງ 5 ປີທີ່ຜ່ານມາ ໜັງສືພິມ Peopel's Daily ກ່າວໃນວັນສຸກມື້ນີ້ວ່າ ມັນເປັນການກະທໍາທີ່ "" ທີ່ເອົາຈີນໄປພົວພັນໃສ່ກັບການລັກຂະໂມຍເອົາຂໍ້ມູນທາງ ອິນເຕີເນ໊ຕນັ້ນ ບໍລິສັດຮັກສາຄວາມປອດໄພ McAfee ຂອງສະຫະລັດໄດ້ລາຍງານໃນວັນພຸດຜ່ານມານີ້ ວ່າ ມີປະເທດນື່ງຢູ່ເບື້ອງຫລັງຂອງການໂຈມຕີທາງອິນເຕີເນ໊ຕທົ່ວໂລກນັ້ນ ແຕ່ບໍ່ໄດ້ລະບຸ ວ່າ ເປັນປະເທດໃດ ແຕ່ພວກນັກຊ່ຽວຊານກ່າວວ່າ ຫລັກຖານຕ່າງໆ ຊີ້ໄປໃສ່ປະເທດຈີນ ບໍລິສັດດຽວກັນນີ້ໄດ້ກ່າວເຊັ່ນກັນ ເມື່ອເດືອນກຸມພາຜ່ານມາວ່າ ພວກລັກລອບຂະໂມຍ ຂໍ້ມູນທາງອິນເຕີເນ໊ຕທີ່ມີຖານຢູ່ໃນປະເທດຈີນ ໄດ້ເຂົ້າໄປລົບກວນລະບົບຄອອມພິວເຕີ ຂອງບໍລິສັດພະລັງງານລະດັບໂລກ ຢ່າງນ້ອຍ 5 ແຫ່ງ ເພື່ອທີ່ຈະລັກລອບເອົາຂໍ້ມູນ ລາຍລະອຽດຕ່າງໆ ກ່ຽວກັບການປະມູນເອົາບໍ່ນໍ້າມັນ ແລະຂໍ້ມູນທີ່ສໍາຄັນອື່ນໆ